Leygardagin 22. februar fara vit at brúka dagin til at hampa um, rudda og vaska í B36-húsinum Nýtt fótbóltsár stendur fyri framman, og sum vant royna vit í hesum døgum at rigga felagshús okkara til, so alt er klárt, tá kappingin byrjar. Árligi arbeiðsdagurin hjá B36 verður hildin leygardagin 22. februrar. Byrjað verður við morgunmati klokkan 9.00, og so verður lagt til brots. Vasking, rudding, máling v. m. er alt á arbeiðslistanum, og so er at vóna, at tað verða nóg nógvar hendur, sum kunnu taka lut í hesum.